Dragi učenci.

Prosim, da ne »kukate« v zvezke za nazaj in si pripravite prazen list papirja (ali pa zadnjo stran zvezka ipd.).

Naloge ste dobili iste od 6.-9.r. Jaz pa želim po vertikali preveriti, kako si v posamezni starostni skupini zapomnite določene podatke. (Potrebujem jih za oblikovanje pristopa dela na daljavo).

Zato vas prosim za pomoč in hkrati še enkrat, odgovorite po svoji sposobnosti. Napačnih odgovorov NI.

Preteklo uro ste morali pogledati prispevek o 30. obletnici prvih svobodnih parlamentarnih volitev in odgovoriti na vprašanja. Nato pa še prebrati o prvem izobešenju slovenske zastave.

**NAVODILO**

Vzemi prazen list papirja in napiši nanj vse, česar se spomniš od ogleda posnetkov in besedila, ki si ga prebral/-a. (Lahko si najprej zapišeš besede, ki si si jih zapomnil. Poskusi tvoriti povedi…) **Nato list fotografiraj in mi ga pošlji po elektronski pošti.**

**Reši DZ od str. 65-69. (Lahko rešuješ ob razlagi v ZOOM-u, ki jo bom imela).**

**SPLETNA UČILNICA KLJUČ**

**prestolonaslednik**

**ZOOM SREČANJE, SREDA, 22.4. OD 10.00-12.00**

Eva Vrhovnik is inviting you to a scheduled Zoom meeting.

Topic: 9.A

Time: Apr 22, 2020 10:00 AM Belgrade, Bratislava, Ljubljana

**Join Zoom Meeting**

**https://us04web.zoom.us/j/73989678957?pwd=a25ObGNhakNQdDRzb3lBSGxyTW52dz09**

**Meeting ID: 739 8967 8957**

**Password: 1vmj9C**

PRIDOBIVANJE OCEN

Kot ste zasledili že v medijih, je ministrstvo določilo, da v maju lahko ocenjujemo. Pripenjam navodila za izdelavo naloge za ZGO. Če boste vprašani, boste ustno prek ZOOM-a tako, da boste vnaprej dobili teme, na podlagi katerih vas bom ob dogovorjeni uri ocenjevala.

Pripenjam navodila. Za pomoč pri snovi sem vam vedno na voljo.

**Izberi eno od spodnjih tem in po navodilih pripravi izdelek.**

**Pošlji ga na moj e- naslov** **vrhovnikeva@yahoo.com** **ali oddaj v spletni učilnici v prostor, ki bo pripravljen za to. Merila za ocenjevanje izhajajo iz navodil.**

**Rok za oddajo: 15. 5. 2020.**

**Če v navodilih česa ne razumeš, me vprašaj (mail, sporočila, messenger ZGO 9. a).**

* **TEME:**
1. **OSAMOSVOJITEV SLOVENIJE IN VOJNA ZA SLOVENIJO**

Starše ali koga drugega, ki se dobro spominja osamosvojitve Slovenije in vojne za Slovenijo, povprašaj o življenju v tem obdobju in pripravi pisni izdelek.

1. S pomočjo učbenika in drugih virov zapiši uvod, v katerem opiši osamosvojitev Slovenije in vojno za Slovenijo (**pol do max. ena stran**).
2. Sestavi vsaj **pet vprašanj**. Nekaj vsebinskih namigov za vprašanja: vsakdanje življenje v tistem času, poznavanje in doživljanje političnih in gospodarskih sprememb (razpadanje države, inflacija, začetek demokracije, plebiscit, …), mediji in informacije, doživljanje vojne, pogled nazaj…

Vprašanja oblikuj tako, da boš z njimi dobil/a čim več informacij.

1. Svoja vprašanja zastavi izbrani osebi in **zapiši intervju**.
2. Na kratko opiši okoliščine pogovora (koga si intervjuval/a, kdaj, na kakšen način, zakaj to osebo, kako je pogovor potekal, posebnosti,…).
3. Primerjaj življenje tedaj z življenjem danes – na splošno in v obdobju trenutnih posebnih razmer. **Ugotovi, katere osebe, ki jih v javnosti srečujemo danes, so tudi tedaj opravljale pomembne funkcije.**

Primerjaj vojno za Slovenijo in 2. svetovno vojno.

Utemelji razlike. Ovrednoti pomen miru.

Vključi tudi svoje mnenje in ga utemelji.

1. Zapiši, kaj si **ob** pripravi izdelka na novo spoznal, kaj si pridobil/a (tu ne gre za vsebino, morda si pridobil kakšno veščino, ugotovil kaj novega o sebi ali svojem sogovorniku ipd.).
2. Pravilno navedi uporabljene vire in literaturo.
3. Lahko dodaš še kakšno zanimivost, slikovno ali drugo gradivo, …
4. **ŽIVLJENJE V 80. LETIH (1980 – 1990)**

Starše ali koga drugega, ki se dobro spominja 80. let v Jugoslaviji, povprašaj o življenju v tem obdobju in pripravi pisni izdelek.

1. S pomočjo učbenika in drugih virov zapiši uvod, v katerem predstavi dogajanje v 80. letih v Jugoslaviji in v svetu. Upoštevaj politično dogajanje in različna področja vsakdanjega življenja (glasba, moda itd.).
2. Sestavi vsaj pet vprašanj. Nekaj vsebinskih namigov za vprašanja: življenjski standard, založenost trgovin, politični dogodki, mediji in informacije, gospodarstvo, kultura, šport, razpadanje države, inflacija, …

Vprašanja oblikuj tako, da boš z njimi dobil/a čim več informacij.

1. Svoja vprašanja zastavi izbrani osebi in zapiši intervju.
2. Na kratko opiši okoliščine pogovora (koga si intervjuval/a, kdaj, na kakšen način, zakaj to osebo, kako je pogovor potekal, posebnosti,…).
3. Primerjaj življenje tedaj z življenjem danes – na splošno in v obdobju trenutnih posebnih razmer.

Utemelji razlike in podobnosti. Ovrednoti pomen demokracije, dosegljivosti osnovnih življenjskih potrebščin in dostopa do informacij.

Vključi tudi svoje mnenje in ga utemelji.

1. Zapiši, kaj si **ob** pripravi izdelka na novo spoznal, kaj si pridobil/a (tu ne gre za vsebino, morda si pridobil kakšno veščino, ugotovil kaj novega o sebi ali svojem sogovorniku ipd.).
2. Pravilno navedi uporabljene vire in literaturo.
3. Lahko dodaš še kakšno zanimivost, slikovno ali drugo gradivo, …
4. **ŽIVLJENJE V 50. IN 60. (1950 – 1970) LETIH V JUGOSLAVIJI**

Nekoga, ki se dobro spominja 50. in 60. let v Jugoslaviji (npr. stare starše), povprašaj o življenju v tem obdobju in po navodilih pripravi pisni izdelek.

1. S pomočjo učbenika in drugih virov zapiši uvod, v katerem predstavi dogajanje in stanje na Slovenskem, v Jugoslaviji in v svetu v obdobju, ki ga obravnavaš. Upoštevaj politično dogajanje in različna področja vsakdanjega življenja (glasba, moda itd.).
2. Sestavi najmanj pet vprašanj. Zanimajo te življenjske razmere, način življenja, gospodarstvo, videz in založenost trgovin, politični dogodki, mediji in informacije, kultura, šport, dogajanje v domačem kraju ipd. Vprašanja oblikuj tako, da boš z njimi dobil/a čim več informacij.
3. Svoja vprašanja zastavi izbrani osebi in zapiši intervju.
4. Na kratko opiši okoliščine pogovora (koga si intervjuval/a, kdaj, na kakšen način, zakaj to osebo, kako je pogovor potekal, posebnosti,…).
5. Primerjaj življenje tedaj z življenjem danes – na splošno in v obdobju trenutnih posebnih razmer.

Utemelji razlike in podobnosti. Ovrednoti pomen demokracije, dosegljivosti osnovnih življenjskih potrebščin in dostopa do informacij.

Vključi tudi svoje mnenje in ga utemelji.

1. Zapiši, kaj si **ob** pripravi izdelka na novo spoznal, kaj si pridobil/a (tu ne gre za vsebino, morda si pridobil kakšno veščino, ugotovil kaj novega o sebi ali svojem sogovorniku ipd.).
2. Pravilno navedi uporabljene vire in literaturo.
3. Dodaj še kakšno zanimivost, slikovno ali drugo gradivo.

Lep pozdrav, učiteljica Eva

NATANČNO BERITE NAVODILA! VPRAŠAJTE, ČE STE V DVOMIH!